मनोज बाजपेयी भारतीय हिन्दी फ़िल्म उद्योग, बॉलीवुड, के एक जाने-माने अभिनेता हैं। मनोज प्रयोगकर्मी अभिनेता के रूप में जाने जाते है। उन्होने अपना फ़िल्मी सफ़र सन १९९४ मे शेखर कपूर निर्देशित अन्तर्राष्ट्रीय ख्याति प्राप्त फ़िल्म बैंडिट क्वीन से शुरु किया था। बॉलीवुड मे उनकी पहचान १९९८ मे राम गोपाल वर्मा निर्देशित फ़िल्म सत्या से बनी। इस फ़िल्म ने मनोज को उस दौर के अभिनेताओं के समकक्ष ला खड़ा किया। इस फ़िल्म के लिये उन्हें सर्वश्रेष्ठ सह-अभिनेता का राष्ट्रीय पुरस्कार भी प्राप्त हुआ। सन 2019 के लिए 67 वे फ़िल्म पुरुस्कार हेतु -  मनोज बाजपेयी को सर्वश्रेस्ठ अभिनेता का पुरुस्कार दिया गया।

 प्रारंभिक जीवन 
मनोज बाजपेयी का जन्म २३ अप्रिल १९६९ को बिहार के पश्चिमी चंपारण के छोटे से गांव बेलवा बहुअरी में हुआ था। उनकी प्रारम्भिक शिक्षा के.आर. हाई स्कूल, बेतिया से हुई। इसके बाद मनोज दिल्ली चले गये और रामजस कॉलेज से अपनी आगे की पढाई की। उन्हे राष्ट्रीय नाट्य विद्यालय मे तीन कोशिशों के बावजूद प्रवेश नही मिल सका। इसके बाद उन्होने बैरी जॉन के साथ रंगमंच किया। मनोज ने बैरी जॉन के मार्गदर्शन में स्ट्रीट चिल्ड्रेन के साथ काफी काम किया है।

 कैरियर 
मनोज बाजपेयी ने अपना कैरियर दूरदर्शन पर प्रसारित होने वाले धारावाहिक स्वाभिमान के साथ शुरु किया। इसी धारावाहिक से आशुतोष राणा और रोहित रॉय को भी पहचान मिली। बैंडिट क्वीन की कास्टिंग के दौरान तिग्मांशु धूलिया ने मनोज को पहली बार शेखर कपूर से मिलवाया था। इस फ़िल्म मे मनोज ने डाकू मान सिंह का चरित्र निभाया था। १९९४ मे आयी फ़िल्म द्रोह काल और १९९६ मे आयी दस्तक फ़िल्म मे भी मनोज ने छोटे किरदार निभाये। १९९७ मे मनोज ने महेश भट्ट निर्देशित तमन्ना फ़िल्म की। इसी साल राम गोपाल वर्मा निर्देशित और संजय दत्त अभिनीत फ़िल्म दौड़ मे भी मनोज दिखे। १९९८ मे राम गोपाल वर्मा की फ़िल्म सत्या के बाद मनोज ने कभी वापस मुड़ कर नहीं देखा। इस फ़िल्म मे उनके द्वारा निभाये गये भीखू म्हात्रे के किरदार के लिये उन्हे कई पुरस्कार मिले जिसमे सर्वश्रेष्ठ सह-अभिनेता का राष्ट्रीय पुरस्कार और फ़िल्मफेयर का सर्वोत्तम अभिनेता पुरस्कार (समीक्षक) मुख्य हैं। १९९९ मे आयी फ़िल्म शूल मे उनके किरदार समर प्रताप सिंह के लिये उन्हे फ़िल्मफेयर का सर्वोत्तम अभिनेता पुरस्कार मिला। अमृता प्रीतम के मशहूर उपन्यास 'पिंजर' पर आधारित फ़िल्म पिंजर के लिये उन्हे एक बार फिर राष्ट्रीय पुरस्कार मिला।

२०१० मे आयी प्रकाश झा निर्देशित फ़िल्म राजनीति मे उनके द्वारा निभाये वीरेन्द्र प्रताप उर्फ वीरू भैया ने अभिनय की एक नयी परिभाषा गढ दी। यह किरदार महाभारत के पात्र दुर्योधन से काफी मिलता-जुलता है। २०१२ मे आयी फ़िल्म गैंग्स ऑफ वासेपुर  भाग 1 मे मनोज सरदार खान के किरदार में दिखे। इस फ़िल्म को और मनोज के किरदार को समीक्षकों की तरफ से खाफी सराहना मिली। मनोज बाजपेयी ने बताया कैसे बने हीरो, बेतिया से दिल्ली-मुंबई का सफर और संघर्ष भी की कहानी जानिए।

 प्रमुख फिल्में 
 वर्ष  फ़िल्म  चरित्र  टिप्पणी 2018  सत्यमेव जयते  डीसीपी शिवांश  2018  अय्यारी  कर्नल अभय सिंह 2016  ट्रैफ़िक कांस्टेबल रामदास गोडबोले 2016  बुधिया सिंह - चलाने के लिए जन्मे बिराची दास 2016  ट्रैफ़िक कांस्टेबल रामदास गोडबोले 2016  अलीगढ़ रामचंद्र सिरस 2016  तांडव फ़िल्मफेयर लघु फ़िल्म पुरस्कार सर्वश्रेष्ठ अभिनेता 2015  जय हिन्द 	नितेश कुमार 2015  जय हिन्द 	सुगन लाल 2015  तेवर लक्ष्मण 2014  अंजान गजानन भाई 2014  महाभारत युधिष्ठिर (आवाज) 2013  महाभारत युधिष्ठिर (आवाज) 2013  सत्याग्रह बलराम सिंह 2013  शूटआउट एट वडाला शिव राज हँसकर 2013  स्पेशल 26 सीबीआई अधिकारी भारत 2013  समर राजेश अरुणाचलम 2012  गैंग्स ऑफ वासेपुर  भाग 1 विनोद 2012  चक्रव्यूह राजन 2011  लंका  जसवंत सिसोदिया2011  आरक्षण  मिथिलेश सिंह 2010  दस तोला शंकर सुनार2010  राजनीति वीरेन्द्र प्रताप सिंह "वीरू भैया"2009  जुगाङ संदीप2009  जेल राजेश2008  एसिड फैक्टरी विकाश2008  मनी है तो हनी है लालाभाई भरोङिया2007  दस कहानियाँ विशाल 2005  बेवफा  राम लाल2004  हनन  चंद्र शेखर2004  वीर-ज़ारा  सत्या2003  पिंजर  रमेश 2003  एल ओ सी कारगिल ग्रेनेडियर योगेंद्र सिंह यादव 2002  रोड  बाबू 2001  ज़ुबेदा  महाराजा विजयेन्द्र सिंह 2001  अक्स  प्रकाश चंद्र2000  घात  कृष्णा पाटिल 2000  फ़िज़ा  लखन1999  शूल  समर प्रताप सिंह 1998  सत्या  भीखू म्हात्रे 1997  तमन्ना  भीम 1997  दौड़  सुखलाल1996  संशोधन  भँवर 1996  दस्तक  रामचंद्र1995  स्वाभिमान  हजारी लाल दूरदर्शन धारावाहिक फ़िल्म1994  बैन्डिट क्वीन   2021 द फैमिली मेन (श्रीकांत तिवारी )

 नामांकन और पुरस्कार 
 फ़िल्मफ़ेयर पुरस्कार 
 2000 - फ़िल्मफ़ेयर सर्वश्रेष्ठ अभिनेता पुरस्कार - आलोचक - शूल
 1999 - फ़िल्मफ़ेयर सर्वश्रेष्ठ अभिनेता पुरस्कार - आलोचक - सत्या
2019 के लिए 67 वे  फ़िल्म पुरुस्कार - मनोज बाजपेयी को सर्वश्रेष्ठ अभिनेता पुरुस्कार दिया गया है

 इन्हें भी देखें 
 कुणाल खेमू
 ऋतिक रोशन
 नील नितिन मुकेश

सन्दर्भ
 बाहरी कड़ियाँ 
 मनोज बाजपेयी का हिन्दी ब्लॉग

श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:1969 में जन्मे लोग
श्रेणी:जीवित लोग
श्रेणी:भारतीय पुरुष आवाज अभिनेताओं